Az átlagos várakozási idő fél és egy év között helyezkedik el, azonban ezt szintén sok tényező befolyásolhatja. A szervek kiosztása nem időrendi sorrendben, hanem a rendelkezésre álló donorszervek minősége, mérete és immunológiai tulajdonságai alapján az illető szervhez legjobban találó recipiensnek történik, figyelembe véve az ő állapotának súlyosságát is. Annak érdekében tehát, hogy a lehető legmegfelelőbb fogadó pácienst válasszuk ki előfordulhat, hogy valaki már jóval korábban, de az is, hogy valaki csak később jut megfelelő beültetendő szervhez. Tapasztalataink alapján volt már példa arra is, hogy valaki 3 nap után új tüdőt kapott, de volt olyan is, akinek erre 2 évet kellett várnia.